# โบสถ์น้อยสโกรเวญญี
ชาเปลสโครเวนยี หรือ ชาเปลอารีนา (,) เป็นชาเปลของนิกายโรมันคาทอลิกที่ตั้งอยู่ที่เมืองปาดัวในประเทศอิตาลี สถาปัตยกรรมที่เห็นอยู่ในปัจจุบันเป็นแบบโรมานเนสก์ กอธิค ฟื้นฟูศิลปวิทยา บาโรก

ชาเปลสโครเวนยีมีจิตรกรรมฝาผนังที่เขียนโดยจอตโต ดี บอนโดเนที่เขียนเสร็จในปี ค.ศ. 1305 ที่เป็นงานศิลปะชิ้นเอกที่มีความสำคัญที่สุดในศิลปะตะวันตก ชาเปลอุทิศให้ “พระแม่มารีคาริตา” (Santa Maria della Carità) ในโอกาสการสมโภชน์การประกาศของเทพในปี ค.ศ. 1305 จิตรกรรมฝาผนังของจอตโตเป็นภาพชีวิตของพระแม่มารีเพื่อฉลองบทบาทในการไถ่บาปให้แก่มนุษยชาติของพระองค์ ชาเปลรู้จักกันอีกชื่อหนึ่งว่า “ชาเปลอารีนา” เพราะก่อตั้งบนที่ดินที่ซื้อโดยเอ็นริโค เดกลิ สโครเวนยีที่ติดกับโรงละครโรมัน (Amphitheatre) ซึ่งเป็นสถานที่ที่ใช้ในการแห่ฉลองการสมโภชน์การประกาศของเทพมาเป็นเวลานานก่อนที่จะมาสร้างชาเปลแล้ว ในโอกาสวันอุทิศมาร์เคตโตดาปาโดวาก็ประพันธ์บทสรรเสริญ (Motet) เมื่อวันที่ 25 มีนาคม ค.ศ. 1305An acrostic in the motet's text suggests Marchetto was the composer.

เอ็นริโค เดกลิ สโครเวนยีผู้มีอาชีพให้ยืมเงินเป็นผู้สั่งให้สร้างชาเปลส่วนตัวนี้ติดกับคฤหาสน์ของครอบครัวในบริเวณที่ดินที่กว้างขวาง กล่าวกันว่าเอ็นริโคสร้างชาเปลนี้เพื่อแก้บาปให้บิดา  เรจินาลโด เดกลิ สโครเวนยีบิดาของสโครเวนยีเป็นคนขูดเลือด (usurer) ที่ดานเตกล่าวถึงว่าเป็นลำดับหนึ่งในเจ็ดลำดับของ “โทษภูมิ” ในมหากาพย์ “ไตรภูมิดานเต” แต่จากการค้นคว้าศึกษาเมื่อไม่นานมานี้ก็พบว่าเอ็นริโคเองก็คิดดอกเบี้ยแบบขูดเลือดขูดเนื้อ ฉะนั้นการสร้างชาเปลจึงอาจจะเป็นการแก้บาปของตนเองก็เป็นได้Anne Derbes and Mark Sandona, The Usurer's Heart:  Giotto, Enrico Scrovegni, and the Arena Chapel in Padua. Pennsylvania State University Press, 2008. อนุสรณ์ของเอ็นริโคอยู่ในบริเวณมุขตะวันออกของชาเปล และภาพของเอ็นริโคปรากฏในภาพ “การตัดสินครั้งสุดท้าย” ในการถวายชาเปลจำลองแก่พระแม่มารี

แม้ว่าจะเป็นชาเปลส่วนตัวของตระกูลแต่ก็ใช้ในโอกาสการฉลองการประกาศของเทพสำหรับสาธารณชนด้วยThe connection of the Annunciation of the fresco cycles and the feast is explored by Laura Jacobus, "Giotto's Annunciation in the Arena Chapel, Padua" The Art Bulletin 81.1 (March 1999), pp. 93-107.

นอกจากจะมีงานจิตรกรรมของจอตโตแล้วชาเปลก็ไม่มีสิ่งตกแต่งอื่นใด มีเพดานเป็นแบบเพดานโค้งประทุน ภาพ “การตัดสินครั้งสุดท้าย” เขียนบนผนังด้านในเหนือประตูทางเข้าทั้งผนัง แต่ละผนังจัดเป็นสามระดับของกลุ่มจิตรกรรม แต่ละระดับมีที่กว้างพอสำหรับภาพสี่ภาพที่แต่ละภาพกว้างสองตารางเมตร ด้านที่หันไปทางแท่นบูชาเริ่มเรื่องจากตอนบนขวาของผนังที่เป็นฉากชีวิตของพระแม่มารีที่รวมทั้งการประกาศของเทพแก่พระมารดาถึงการกำเนิดของพระองค์ และการนำพระองค์เข้าวัดเป็นครั้งแรก เรื่องดำเนินต่อไปจนถึงการประสูติของพระเยซู, ความทุกข์ทรมานของพระเยซู และเหตุการณ์ที่เกิดขึ้นหลังจากที่ทรงถูกตรึงกางเขน สิ่งที่มีลักษณะเด่นของจิตรกรรมชุดนี้คือการแสดงอารมณ์อันรุนแรงของภาพ, ลักษณะตัวแบบ และ ความเป็นธรรมชาติ จอตโตแยกภาพจากกันโดยการวาดสิ่งตกแต่งทางสถาปัตยกรรมเป็นภาพหินอ่อนและคูหา

 ลำดับภาพ 
thumb|160px|right|โยฮาคิมถูกขับจากวัด
thumb|160px|right|พระเยซูล้างเท้าให้สาวก
thumb|160px|right|“การจูบของจูดาส์”
thumb|160px|right|สโครเวนยีมอบชาเปลจำลองแก่พระแม่มารี
ภาพที่เขียนในชาเปลเป็นภาพ “ชีวิตของพระแม่มารี” และต่อด้วย “ชีวิตของพระเยซู” ตามลำดับข้างล่างนี้

โยฮาคิมถูกส่งไปวัด
เหตุการณ์ก่อนเรื่องของพระแม่มารี
เหตุการณ์ก่อนเรื่องของพระเยซู
โยฮาคิมท่ามกลางคนเลี้ยงแกะ
เทวดามาปรากฏต่อนักบุญแอนน์ขณะที่สวดมนต์
โยฮาคิมสังเวยลูกแพะ
โยฮาคิมฝัน
โยฮาคิมพบนักบุญแอนน์ที่ประตูทองแห่งกรุงเยรูซาเลม
การประสูติของพระแม่มารีและการสรงน้ำแก่ทารก
การนำพระแม่มารีเข้าวัด
การนำกิ่งไม้
การสวดมนต์อธิษฐานให้ไม้ออกดอก
การแต่งงานของพระแม่มารี
ขบวนแต่งงาน
พระเจ้าส่งเทวดาเกเบรียลมาปรากฏต่อแมรี
การประกาศของเทพ
การประกาศของพระแม่มารี
การประสูติของพระเยซู
การชื่นชมของแมไจ
การนำพระเยซูเข้าวัด
พระเยซูหนีไปอียิปต์
การสังหารทารกบริสุทธิ์
พระเยซูในหมู่นักปราชญ์
พระเยซูรับศีลจุ่ม
งานแต่งงานที่คานา
ชุบชีวิตลาซารัส
พระเยซูเข้ากรุงเยรูซาเลม
พระเยซูกำจัดคนแลกเงินจากวัด
การทรยศของยูดาส
พระกระยาหารมื้อสุดท้าย
พระเยซูล้างเท้าให้สาวก
การจูบของยูดาส
พระเยซูต่อหน้าปุโรหิตคายาฟาส
พระเยซูถูกเฆี่ยน
พระเยซูแบกกางเขนไปยังเนินเขากลโกธา
พระเยซูตรึงกางเขน
โทมนัสกับร่างพระเยซู
พระเยซูคืนชีพ — "Noli me tangere"
พระเยซูเสด็จขึ้นสวรรค์
การเสด็จลงมาของพระจิตเจ้า
การตัดสินครั้งสุดท้าย
อุปมานิทัศน์ของความดีและความชั่ว